CELEX: 32013R0319
Language: fi
Date: 2013-04-08 00:00:00
Title: Komission täytäntöönpanoasetus (EU) N:o 319/2013, annettu 8 päivänä huhtikuuta 2013 , neuvoston asetuksen (EY) N:o 1234/2007 63 artiklan 2 kohdan a alakohdasta poikkeamisesta markkinointivuonna 2012/2013 ylijäämäsokerin siirtämistä koskevien ilmoitusten päivämäärien osalta

9.4.2013   
            
            
               FI
            
            
               Euroopan unionin virallinen lehti
            
            
               L 99/13
            
         KOMISSION TÄYTÄNTÖÖNPANOASETUS (EU) N:o 319/2013,
   annettu 8 päivänä huhtikuuta 2013,
   neuvoston asetuksen (EY) N:o 1234/2007 63 artiklan 2 kohdan a alakohdasta poikkeamisesta markkinointivuonna 2012/2013 ylijäämäsokerin siirtämistä koskevien ilmoitusten päivämäärien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 85 artiklan c alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Asetuksen (EY) N:o 1234/2007 63 artiklan 2 kohdan a alakohdan mukaisesti yritysten, jotka ovat päättäneet siirtää sokerikiintiön ylittävän tuotantonsa kokonaan tai osittain, on ilmoitettava päätöksensä kyseiselle jäsenvaltiolle. Tiedot on toimitettava ennen kunkin jäsenvaltion määrittelemää päivämäärää mainitussa artiklassa säädettyjen määräaikojen mukaisesti.
            
         
               (2)
            
            
               Jotta kiintiön ulkopuolisen sokerin tarjontaa voitaisiin helpottaa unionin markkinoilla, jolloin yritykset voisivat reagoida ennakoimattomiin kysynnän muutoksiin markkinointivuoden 2012/2013 ensimmäisinä kuukausina, on tarpeen antaa jäsenvaltioille mahdollisuus määrittää päivämääriä, joiden osalta määräajat ovat pidempiä kuin asetuksen (EY) N:o 1234/2007 63 artiklan 2 kohdan a alakohdassa säädetyt päivämäärät.
            
         
               (3)
            
            
               Sen vuoksi on aiheellista poiketa asetuksen (EY) N:o 1234/2007 63 artiklan 2 kohdan a alakohdasta markkinointivuoden 2012/2013 osalta.
            
         
               (4)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 1234/2007 63 artiklan 2 kohdan a alakohdassa säädetään, yritysten, jotka ovat mainitun asetuksen 63 artiklan 1 kohdan mukaisesti päättäneet siirtää ylijäämäsokerin määriä, on markkinointivuoden 2012/2013 osalta ilmoitettava asiasta kyseiselle jäsenvaltiolle ennen jäsenvaltioiden määrittämää päivämäärää 1 päivän helmikuuta ja 15 päivän elokuuta 2013 välisenä aikana.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 30 päivään syyskuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.